stanford-oval/wikipedia huggingface dataset:
René Arnoux
F1-kaudet, tallit, pisteet, sijoitukset

1978 (Martini, Surtees): 0 MM-pistettä, sijoitus MM-sarjassa -
1979 (Renault): 17 pistettä, sijoitus 8:s
1980 (Renault): 29 pistettä, sijoitus 6:s
1981 (Renault): 11 pistettä, sijoitus 9:s
1982 (Renault): 28 pistettä, sijoitus 6:s
1983 (Ferrari): 49 pistettä, sijoitus 3:s
1984 (Ferrari): 27 pistettä, sijoitus 6:s
1985 (Ferrari): 3 pistettä, sijoitus 17:s
1986 (Ligier): 14 pistettä, sijoitus 8:s
1987 (Ligier): 1 piste, sijoitus 19:s
1988 (Ligier): 0 pistettä, sijoitus -
1989 (Ligier): 2 pistettä, sijoitus 23:s
F1-tilastot > Voitot

| Voitto | Kilpailu |
| --- | --- |
1: Brasilian Grand Prix 1980
2: Etelä-Afrikan Grand Prix 1980
3: Ranskan Grand Prix 1982
4: Italian Grand Prix 1982
5: Kanadan Grand Prix 1983
6: Saksan Grand Prix 1983
7: Hollannin Grand Prix 1983
Muuta

Eniten paalupaikkoja ilman mestaruutta: 18
Aiheesta muualla

Wikimedia Commonsissa on kuvia tai muita tiedostoja aiheesta .
GrandPrix.com / Arnoux (englanniksi)
Grand Prix Racing / Arnoux (englanniksi)
F1-legend / Arnoux (Arkistoitu – Internet Archive) (ranskaksi)
http://www.statsf1.com/en/rene-arnoux.aspx
Rougemont

| Rougemont |
| --- | --- |
 Ilmakuva Rougemontista
 vaakuna
 Rougemont
 Koordinaatit: 46°29′N, 7°13′E 
Valtio:  Sveitsi
Kantoni:  Vaud
Hallintoalue:  Riviera-Pays-d'Enhaut
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  48,53 km²
Korkeus:  1 007 m
Väkiluku (31.12.2022)  (vakituiset asukkaat):  829
 – Väestötiheys:  17 as./km²
 
 www.rougemont.ch 
Infobox OKVirheellinen NIMI-arvo: 
Rougemont on alppikunta Pays-d’Enhaut’ssa Vaud’n kantonissa eteläisessä Sveitsissä. Sen asukasluku oli vuoden 2014 lopulla 889 ja pinta-ala on 48,53 km². Lähin kaupunki on Montreux. Sarinejoki virtaa kunnan läpi. Kuntalaisista 73,1 % puhuu äidinkielenään ranskaa, 16,7 % saksaa ja 3,8 % englantia.
Aina 1800-luvulle asti Rougemont oli maatalousvaltainen kunta. Kun MOB-yhtiön rautatie Montreux’stä valmistui vuonna 1904, Rougemontiin rakennettiin hotelli. Kunta sijaitsee Château-d’Oex’n ja Gstaadin (molemmat huomattavia hiihtokeskuksia) välillä, joten se ei ole eristäytynyt ja turistit tuovat kunnalle rahaa. Noin puolet (23 km²) maa-alueesta on viljelyskäytössä. Kunta omistaa noin 100 hehtaaria metsää.
Aiheesta muualla

Kuvia tai muita tiedostoja aiheesta Rougemont Wikimedia Commonsissa
Pyydyslampi (Kouvola)

| Pyydyslampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°10′10″N, 26°32′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Rataslampeen 
Järvinumero:  14.942.1.009
Mittaustietoja
Pinnankorkeus:  95,3 m  
Pituus:  310 m  
Leveys:  130 m  
Rantaviiva:  0,707 km  
Pinta-ala:  2,454 ha  
Saaria:  ei saaria 
 fiPyydyslampi 
Pyydyslampi  on Kymenlaaksossa Kouvolassa  Huhdasjärven lähellä sijaitseva lampi.
Maantietoa

Lampi on 310 metriä pitkä, 130 metriä leveä, ja sen pinta-ala on 2,5 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Huhdasjärven alueeseen (14.942) se kuuluu. Lammen vedenpinnan korkeus on 95,3 metriä mpy.
Vala Flosadóttir

| Mitalit> Maa:   Islanti.Naisten yleisurheilu. Olympialaiset  | Mitalit> Maa:   Islanti.Naisten yleisurheilu. Olympialaiset  | Mitalit> Maa:   Islanti.Naisten yleisurheilu. Olympialaiset  | Maa:   Islanti> Naisten yleisurheilu. |
| --- | --- | --- | --- |
|  Pronssia | Sydney 2000 |  seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Maebashi 1999 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Tukholma 1996 | seiväshyppy |  |
|  Pronssia | Budapest 1998 | seiväshyppy |  |
Vala Flosadóttir (s. 16. helmikuuta 1978 Reykjavík) on islantilainen seiväshyppääjä ja olympiamitalisti.
Valan uran suurin saavutus on pronssimitali Sydneyn olympialaisissa 2000 omalla ja maansa ennätyksellä 450 senttimetriä. Hän on voittanut sisäratojen MM-hopeaa 1999, sisäratojen EM-pronssia 1998 ja kultaa vuonna 1996.
Vala on sijoittunut myös vuoden Pariisin vuoden 1997 MM-hallikilpailujen kahdeksanneksi, Sevillan 1999 MM-kisojen kahdenneksitoista ja vuoden 2000 Gentin EM-hallikilpailujen neljänneksi.
Rata-äänite

| Rata-äänite Jontti & Shaka |
| --- | --- | --- |

Studioalbumin tiedot
 Julkaistu: 24. tammikuuta 2007
 Formaatti: CD
 Tuottaja(t): Hullukoira, Speakeasy, Shaka, Jontti, Seyed Ali, Kilari Audio, Arttu Tolonen, Operaattori
 Tyylilaji: rap
 Kesto: 62.17
 Levy-yhtiö: 3rd Rail Music
Listasijoitukset
  Suomen virallinen lista: 16.
Jontin & Shakan muut julkaisut
| Vittuun koko sakki! 2006 | Rata-äänite 2007 | Rata jatkuu 2008 |
Rata-äänite on rap-duo Jontin & Shakan ensimmäinen studioalbumi, jonka julkaisi 3rd Rail Music 24. tammikuuta 2007. Levy oli Suomen virallisella albumilistalla kaksi viikkoa debytoiden sijalla 16.
Albumin kannessa oleva merkki "VAROITUS SISÄLTÄÄ UHKAPELIN" on parodia Parental Advisory -merkistä. Albumi kuitenkin sisältää "pelin", jossa seikkaillaan Helsingin keskustassa, pakoillaan poliisia ja ostetaan huumeita. Merkki viittaa kuitenkin myös kanteen, jossa ihminen on sammunut raiteille.
Taustatietoa

Albumilta julkaistiin 7" vinyylisingle "Kolmatta linjaa", jonka b-puolella on Hullukoiran tuottama "Sattuu ja tapahtuu" (mukana Ville). Levy oli parhaimmillaan virallisen singlelistan kahdeksas. Maaliskuussa 2008 Rata-äänitteestä sekä duon Vittuun koko sakki! -debyyttialbumista julkaistiin tupla-CD Rata jatkuu seuraavana vuonna.
Kappaleet

Tuttuun tapaan – 3.17  (mukana Setä Koponen)
Kunnon poika – 4.26
Kolmatta linjaa – 3.51
Kurssi hakuses – 4.19
Haastattelu (Skit) – 1.08
Jontti avautuu – 4.27
Kesän saldo – 5.41
Talos on hulluja – 4.25  (mukana Nutt-So & Destro)
Taivas on rajana – 3.35  (mukana Adebizi & Konna)
Räkälä (Skit) – 1.44
Ympäri vuorokauden – 3.33
Paska juttu – 4.09  (mukana Petos)
Päiväni murmelina – 9.28
Pistä se paskaks (Korjaa se kuntoon) (Giant Räbät Remix) – 4.10
Ympäri vuoden (Kilari Audio Remix) – 4.04
Biitit

Hullukoira: 1, 2, 9, 12, 13
Speakeasy: 3
Hullukoira & Shaka: 4, 11
Hullukoira & Jontti: 6, 10
Hullukoira & Seyed Ali: 7
Kilari Audio: 8, 15
Arttu Tolonen & Operaattori: 14
Kappale "Kolmatta linjaa" on samplattu Fredin "Kolmatta linjaa takaisin" -kappaleesta.
Kappale "Päiväni murmelina" on samplattu Neil Youngin "Heart of Gold" -kappaleesta
Arvostelut

Desibeli.net:
Noise.fi:
Soundi:
Aiheesta muualla

"Kolmatta linjaa" -musiikkivideo YouTubessa
Román González

| Román González |
| --- | --- |

Henkilötiedot
Koko nimi:  Román Alberto González Luna
Syntynyt: 17. kesäkuuta 1987 Managua, Nicaragua
Kansalaisuus:  Nicaragua
Nyrkkeilijä
Lempinimi:  El Chocolatito
Pituus:  160  cm
Paino:  52 kg
Painoluokka:  Korsisarja
Kätisyys:  oikeakätinen
Ammattilaistilastot
Ottelut:  46
Voitot:  46
– tyrmäysvoitot:  38
Aiheesta muualla
teamchocolatito.com
Román Alberto González Luna (17. kesäkuuta 1987, Managua) on nicaragualainen ylemmän kärpässarjan nyrkkeilijä ja WBC-liiton hallitseva mestari. González on voittanut uransa aikana valtaliiton mestaruusvyön neljässä eri painoluokassa: Korsisarjassa WBC liiton mestaruusvyön, alemman kärpässarjan mestaruusvyön, kärpässarjan mestaruusvyön ja ylemmän kärpässarjan mestaruuden. Nyrkkeilykehään Gonzalez astui ensimmäisen kerran 16-vuotiaana. Mestaruuden González voitti 15. lokakuuta 2008 japanilaiselta Yutaka Niidalta teknisellä tyrmäyksellä kamppailun vanhettua neljänteen eräänsä. Tämän jälkeen González on puolustanut mestaruuttaan kerran. Mestaruuden voitettuaan González siirtyi kärpässarjaan, jossa voitti Miguel Tellezin kamppailun vanhettua kolmanteen eräänsä. Tämän jälkeen González palasi korsisarjaan, jossa puolusti WBA-liiton vyötä Francisco Rosasia vastaan voittaen tämän hajaäänituomiolla täysien erien jälkeen. Vuoden 2009 heinäkuussa González puolusti mestaruuttaan japanilaista kolmesti urallaan hävinnyttä Katsunari Takayamaa vastaan voittaen tämän kaikin tuomariäänin täysien erien jälkeen. Taakyama on entinen korsisarjan WBC-liiton mestari. 30. tammikuuta 2010 González puolusti mestaruutta Ivan Menesesiä vastaan voittaen luovutuksella neljännessä erässä.
Takayma ottelun jälkeen González on puolustanut mestaruutta neljästi voittaen tuoreimmassa ottelussamilloin? Manuel Vargasin kaikin tuomariäänin 12-eräisen ottelun päätteeksi.
Aiheesta muualla

boxrec.com
Vasili Smirnoff

Vasili Smirnoff (7. tammikuuta 1842 Vanha Vaasa – 27. joulukuuta 1932 Vaasa) oli suomenvenäläinen apteekkari ja lahjoittaja.
Vasili Smirnoffin isä oli venäläinen kauppias Mikael Smirnoff, joka oli asettunut Pohjanmaalle Suomen sodan jälkeen. Vasili Smirnoff kävi Vaasan triviaalikoulua ja 1852 tapahtuneen Vaasan palon jälkeen hän jatkoi koulunkäyntiään Uudessakaarlepyyssä. Lähdettyään 13-vuotiaana koulusta hän oli apteekkiharjoittelijana Vaasassa Lindebäckin apteekissa. Vuonna 1863 hän muutti Tukholmaan jatkaakseen siellä apteekkialan opintojaan. Tämän jälkeen Smirnoff toimi apteekkialalla Dresdenissä, Zürichissä ja Genevessä. Hän pääsi Pariisissa erään suuren rohdosliikkeen palvelukseen ja vuodesta 1870 alkaen hän hoiti tämän liikkeen haaraliikettä Lontoossa. Lontoossa Smirnoff hoiti rohdosliikettä vuosisadan vaihteeseen saakka ja hän kokosi tänä aikana merkittävän omaisuuden. Hän asui sittemmin Italiassa ja kierteli myös muissa Euroopan maissa mutta palasi sitten takaisin Vaasaan viettääkseen siellä vanhuuden päivänsä.
Smiroff lahjoitti Vaasan kaupungille 1 200 000 markkaa, Pohjanmaan museolle 400 000 markkaa ja hän tuki taloudellisesti myös Folkhälsania.
Vasili Stasov

Aleksandr Varnekin 1820-luvulla maalaama Vasili Stasovin muotokuva.
Vasili Petrovitš Stasov (ven. Васи́лий Петро́вич Ста́сов; 4. elokuuta (J: 24. heinäkuuta) 1769 Moskova – 5. syyskuuta (J: 24. elokuuta) 1848 Pietari) oli venäläinen arkkitehti. Tyylillisesti hänen työnsä edustavat myöhäisklassismia eli empireä.
Vuosina 1783–1794 Vasili Stasov toimi arkkitehdin apulaisena Moskovassa. Vuosina 1802–1808 hän opiskeli arkkitehtuuria Ranskassa ja Italiassa. Vuodesta 1808 lähtien hän työskenteli Pietarissa, jossa hänet vuonna 1811 valittiin Pietarin taideakatemian akateemikoksi. Vuodesta 1816 lähtien Stasov toimi Pietarin rakennuskomitean jäsenenä ja vuodesta 1817 lähtien johti keisarillisen hovin rakennustöitä.
Stasovin merkittävimpiä töitä ovat Pavlovskin rykmentin kasarmit Mars-kentän reunalla (1817–1820), Tallivirasto (1817–1823), Kristuksen kirkastumisen (1827–1829) ja Pyhän kolminaisuuden (1828–1835) katedraalit, Narvan (1833) ja Moskovan (1834–1838) riemuportit Pietarissa, Tsarskoje Selon maneesi, kasvihuone ja tallirakennus sekä Moskovan elintarvikevarastot. Stasov rakensi loppuun Smolnan katedraalin ja jälleenrakensi Talvipalatsin vuoden 1837 tulipalon jälkeen. Hän laati myös mallipiirustuksia maaseutua varten.
Rockin da North

Rockin da North oli suomalainen hip hop -organisaatio ja tunnettu sloganistaan "Tehdään musiikkia yhdessä", jonka mukaisesti yhtyeen jokaisella albumilla on ollut päämääränä saada eri artistit työskentelemään yhdessä.
Rockin' da North on julkaissut kolme albumia; esikoisalbumi RDN Allstars julkaistiin vuonna 2002 ja sille on koottu useita hip hop -artisteja ympäri Suomea. Toisella levyllä vierailee myös ulkomaisia artisteja ja ryhmiä, kuten Wu-Tang Clanin GZA ja RZA sekä Tha Alkaholiks. Tämän albumin jälkeen Rockin' da North jäi tauolle kolmeksi vuodeksi, jolloin yhtyeen jäsenet julkaisivat omien levyjensä ohella myös kaksi Royal Family -levyä. Rockin da Northin viimeistä, vuonna 2006 julkaistua Power of the Sound -albumia mainostettiin ensimmäisenä kotimaisena albumina, joka oli yli 40:n artistin äänittämä ja tuottama kokonaisuus. Levyllä sekoitettiin muun muassa hip hopia, rockia, progea, punkia, heavya, popia sekä klassista musiikkia.
Diskografia > Albumit

RDN Allstars (BMG, 2002)
Star Warz (BMG, 2003)
Star Warz – Kingsize Edition (BMG, 2003)
Power of the Sound (Edel Records, 2006)
Diskografia > Singlet

Operaatio RDN (BMG, 2001)
Rockin' da Planet (BMG, 2001)
Pelkkää viihdettä (BMG, 2002)
Kingsize (BMG, 2002)
One World / Star Warz (BMG, 2003)
Katujen ääni / Sun kanssa (BMG, 2003)
Vapaapudotus ja jyrkkä nousu (Edel Records, 2006)
Diskografia > Musiikkivideot

Operaatio RDN (2001)
Rockin' da Planet (2001)
Pelkkää viihdettä (2002)
One World (2003)
Star Warz (2003)
Tallsinki (2003)
Sun kanssa (2003)
Vapaapudotus ja jyrkkä nousu (2006)
Storm of Salvation (2006)
Aiheesta muualla

Rockin da North Myspacessa (englanniksi)
Recife

| Recife |
| --- | --- |

 lippu:  vaakuna

 Recife
 Koordinaatit: 08°03′14″S, 34°52′51″W 
Valtio:  Brasilia
Osavaltio:  Pernambuco
Perustettu:  12. marraskuuta 1537
Hallinto:  
 – Pormestari:  Geraldo Júlio (PSB)
Korkeus:  10 m
Väkiluku (2018):  1 637 834
Aikavyöhyke:  UTC-3
Infobox OKVirheellinen NIMI-arvo: 
Recife on Pernambucon osavaltion pääkaupunki Brasiliassa. Kaupungin asukasluku oli noin 1,64 miljoonaa vuoden 2018 arvioiden mukaan, kun vuoden 2010 väestönlaskennassa asukkaita oli 1,54 miljoonaa. Kaupunki sijaitsee Atlantin valtameren rannikolla. Kaupungin siluettia hallitsevat tornitalot.
Yksi kaupungin tärkeimmistä nähtävyyksistä on orjien aikoinaan Afrikasta tuoma ja istuttama yli 500-vuotias valtava apinanleipäpuu kuvernöörin palatsin puistossa.
Maantiede

Refice sijaitsee Pernambucon osavaltiossa Brasilian itäosissa Atlantin valtameren rannikolla. Kaupunki on rakennettu Capibaribe- ja Beberibe-jokien yhtymäkohtaan. Sitä on kutsuttu "Brasilian Venetsiaksi", sillä monet vesialueet jakavat kaupunkia. Useat sillat yhdistävät kaupunginosia.
Maantiede > Ilmasto

Recifessa on Köppenin ilmastoluokituksen mukaan monsuuni-ilmasto. Vuoden keskilämpötila on noin 26 °C ja keskimääräinen sademäärä 1 800 millimetriä. Tammikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 24 °C. Sateisin kuukausi on kesäkuu, jolloin sataa keskimäärin noin 290 millimetriä. Marraskuu puolestaan on kuivin kuukausi. Silloin keskimääräinen sadanta on 35 millimetriä.
Historia

Portugalilaiset perustivat Recifen vuonna 1537. Se oli alun perin Olindan kaupungin esikaupunkialue, jossa toimi tuonti- ja vientisatama. Vuonna 1630 Alankomaat valtasi kaupungin, ja piti sitä hallinnassaan 24 vuoden ajan. Vanhaa hollantilaista rakennuskantaa on vielä nähtävissä vanhankaupungin alueelta.[lähde? ]
Talous

Recifen talous on kasvanut erityisesti 1960-luvulta lähtien. Esimerkiksi vähittäiskauppa on kasvanut voimakkaasti väestön lisääntyessä. Kaupungissa toimii myös useita sekä kotimaisia että ulkomaisia pankkiyrityksiä. Maantiet, rautatiet ja merireitit yhdistävät Recifen maan muiden osien kanssa. Kaupungissa on oma lentokenttä, jonka kautta kulkee maan sisäisiä ja kansainvälisiä lentoja.
Aiheesta muualla

Kuvia tai muita tiedostoja aiheesta Recife Wikimedia Commonsissa
Matkaopas aiheesta Recife Wikivoyagessa (englanniksi)
Rico Suave

Rico Suave (Moises Arias) on kuvitteellinen hahmo Disney Channelin televisiosarjassa Hannah Montana. Hän omistaa pienen rantabaarin (Rico's Surf Shop), joka sijaitsee lähellä Stewartsien kotia. Rico on usein vuorovaikutuksessa Jacksonin kanssa hänen pomonaan huolimatta siitä, että Jackson on häntä monta vuotta vanhempi. Sarjan toisessa tuotantokaudessa Rico ilmestyy samaan kouluun kuin sarjan muut nuoret Miley Stewart, Lilly Truscott ja Oliver Oken. Rico on sarjan "arkkivihollinen".
Ricon ensimmäinen esiintyminen tapahtui ensimmäisen tuotantokauden viidennessä jaksossa "Bile-etiketti hakusessa" (It's My Party and I'll Lie if I Want To). Hän tekee yhteensä viisi esiintymistä ensimmäisellä tuotantokaudella. Hänen suosionsa kasvu johti siihen, että hänestä tehtiin yksi sarjan päähenkilöistä toisesta tuotantokaudesta alkaen. Yhteensä Rico on esiintynyt 58 jaksossa ja hän tekee myös lyhyen esiintymisen Hannah Montana -elokuvassa.
Tausta

Rico tulee varakkaasta latinolaisperheestä. Hänen miljonäärivanhempansa on mainittu sarjassa usein, mutta heitä ei ole koskaan nähty. Hänellä on sisko, veli nimeltä Mateo (Mateo Arias), serkku nimeltä Teresa ja australialainen/meksikolainen serkku lempinimeltään "Angus", jonka oikea nimi on Alejandro Nuñez Gonzales Uberto Sifuentes (Moises Arias).
Persoonallisuus

Rico on manipuloiva, ylimielinen ja hemmoteltu lapsi, jotkut sarjan henkilöt ovat kuvailleet häntä jopa "pahaksi". Hänen itsekeskeisyytensä johtaa hänet jatkuvasti etsimään keinoja, joilla voisi lisätä omia tulojaan vaikkakin muiden kustannuksella. Hänen iskulauseensa sisältää tervehdyksen, "Hey-O!", ja naurun ,"Mwah-ha-ha!", jonka hän tekee usein.
Rico on todella lahjakas akateemisesti. Hän hyppää pari luokkaa koulussa ja päätyy samalle luokalle kuin Miley, Lilly ja Oliver, vaikka hän on kaksi vuotta nuorempi. Opiskelu on hänelle helppoa, koska hänellä on valokuvamuisti. Hän on erityisen hyvä biologiassa ja matematiikassa.
Hannah Montana
| --- | --- |
Hahmot:: Miley Stewart | Lilly Truscott | Oliver Oken | Jackson Stewart | Robbie Ray Stewart | Rico Suave
Muuta:: Hannah Montana (albumi) | Hannah Montana (elokuva) |  Hannah Montana 2: Meet Miley Cyrus | Luettelo televisiosarjan Hannah Montana jaksoista
Rollag

Rollag on kunta Buskerudin läänissä Norjassa. Rollagin kunta perustettiin kunnallisen itsehallinnon käyttöönoton yhteydessä vuonna 1838. Nore og Uvdalin kunta erotettiin siitä vuonna 1858. Vuoden 2023 alussa Rollagissa oli 1 366 asukasta.
Rollagin ainoa taajama on Veggli.
Rollagin sauvakirkko
Rollagin asema Numedalin radan varrella. Radalla on enää satunnaista tavaraliikennettä.
Aiheesta muualla

Kuvia tai muita tiedostoja aiheesta Rollag Wikimedia Commonsissa
Buskerudin läänin kunnat
Drammen
Flesberg
Flå
Gol
Hemsedal
Hol
Hole
Kongsberg
Krødsherad
Lier
Modum
Nesbyen
Nore og Uvdal
Ringerike
Rollag
Sigdal
Ål
Øvre Eiker
Norjan läänit | Norja
Vapaa maailma

Vapaa maailma oli kylmän sodan aikainen nimitys, joka tarkoitti kapitalistisia valtioita vastineeksi kommunistisille valtioille. Termi menetti keskeisimmän merkityksensä vuoden 1991 jälkeen, mutta sitä on toisinaan käytetty myöhemminkin kuvaamaan länsimaita. Kylmässä sodassa vapaan maailman johtaja oli Yhdysvallat, ja tästä johtajuudesta tuli sen ulkopolitiikan keskeinen määrite toisen maailmansodan jälkeen noin vuosien 1947–1950 aikana. Nimityksellä ”vapaan maailman johtaja” tarkoitettiin Yhdysvaltain presidenttiä.
Kylmässä sodassa vapaaseen maailmaan kuuluivat lisäksi Yhdysvaltain liittolaiset, kuten Yhdistynyt kuningaskunta, Kanada, Länsi-Saksa ja useimmat Länsi-Euroopan maat sekä muita maita muissa maanosissa, kuten Etelä-Afrikka, Tšiang Kai-šekin johtama Kiinan tasavalta eli Taiwan ja Iranin keisarikunta sen viimeisen šaahin Mohammad Reza Pahlavin aikaan.
Termiä vapaa maailma on käytetty kylmän sodan jälkeenkin. 2000-luvulla esimerkiksi Saksan 8. liittokansleria Angela Merkeliä on kutsuttu ”vapaan maailman johtajaksi”.
Roufusport MMA Academy

| Roufusport MMA Academy |
| --- | --- |
Perustettu:  1988
Perustajat:  Duke Roufus
Valmentajat:  Duke Roufus (päävalmentaja) Ben Tomes (paini) Scott Cushman (nyrkkeily) Anthony Pettis (potkunyrkkeily & vapaaottelu) Joe Nicols (potkunyrkkeily & nyrkkeily) Daniel Wanderley (brasilialainen jujutsu)
Lajit:  vapaaottelu, brasilialainen jujutsu, nyrkkeily, potkunyrkkeily, paini
Paikkakunta:  Milwaukee, Wisconsin
Tunnetuimmat ottelijat:  Anthony Pettis Chico Camus Tyron Woodley Ben Askren (2011–2017) Sergio Pettis Pascal Krauss Pat Barry (2005–2011) CM Punk (2015–2018) Sage Northcutt (2016)
Mestaruudet:  UFC:n kevytsarjan mestaruus (2013–2015) (Bellator MMA, välisarjan mestaruus 2010–2013, ONE Championship, välisarjan mestaruus 2014–2017) Tyron Woodley (UFC, välisarjan mestaruus 2016–)
Roufusport MMA Academy on yhdysvaltalainen vapaaotteluseura. Seuran tunnetuimpia ottelijoita ovat entinen UFC:n ja WEC:n kevytsarjan mestari Anthony Pettis, UFC:n välisarjan mestari Tyron Woodley ja Pat Barry. Seurassa harjoittelI WWE:stä UFC:hen siirtynyt CM Punk.
Menestyneimmät ottelijat

| Ottelija | Painoluokka | Mestaruudet |
| --- | --- | --- |
| Ben Askren | Välisarja | Bellator (2010–2013) ONE (2014–2017) |
| Anthony Pettis | Kevytsarja | WEC (2010) UFC (2013–2015) |
| Tyron Woodley | Välisarja | UFC (2016–2019) |
Aiheesta muualla

Kotisivut (englanniksi)
Román Martínez

| 0 | 1 | 2 |
| --- | --- | --- |

Henkilötiedot
Koko nimi: Román Fernando Martínez
Syntymäaika: 27. maaliskuuta 1983 (ikä 41)
Syntymäpaikka: Morón, Argentiina
Pelipaikka: keskikenttäpelaaja
Pituus: 184 senttimetriä
Seura
Seura: Tigre
Pelinumero: –
Seurat
| Vuodet | Seura | O (M) |
| 2000–2004 2004–2008 2006–2008 2008– 2009–2010 2010– | Deportivo Morón Arsenal Sarandí → Tigre Espanyol → Tenerife → Tigre | 64 (6) 11 (0) 70 (9) 32 (5) 23 (5) 0 (0) |
 Seurajoukkueuran tilastot kattavat vain kansalliset sarjat, päivitetty 1. elokuuta 2010.
Román Fernando Martínez (s. 27. maaliskuuta 1983 Morón, Argentiina) on argentiinalainen jalkapalloilija. Hän edustaa tällä hetkellä argentiinalaista Tigreä ja on pelipaikaltaan keskikenttäpelaaja.
Seurajoukkueura

Martínez aloitti uransa paikallisseura Deportivo Morónista vuonna 2000. Edustettuaan joukkuetta neljän kauden ajan, hän siirtyi maan pääsarjaseura Arsenal Sarandíin kaudeksi 2004–2005.
Vuonna 2006 hän siirtyi lainasopimuksella alemmalla sarjatasolla pelanneeseen Tigreen. Joukkue nousi kauden päätteeksi pääsarjaan ja sijoittui syyskaudella 2008 toiseksi. Sijoitus oli sen tähän astisen seurahistorian korkein.
Kaudeksi 2008–2009 Martínez siirtyi espanjalaisseura Espanyoliin. Hän teki ensimmäisen maalinsa joukkueessa 13. joulukuuta 2008 ottelussa Valenciaa vastaan. Martínez sai kiitettävästi peliaikaa läpi kauden, sillä samalla pelipaikalla normaalisti pelannut Iván de la Peña kärsi jatkuvista loukkaantumisista. Hän pelasi lopulta kauden aikana 32 ottelua ja teki niissä viisi maalia.
Kesällä 2009 hän siirtyi kauden kestävällä lainasopimuksella pääsarjaan nousseeseen Tenerifeen. Hän teki kauden aikana yhteensä viisi maali, joista neljä tuli viimeisien seitsemän ottelukierroksien aikana. Maalit pelastivat tärkeitä pisteitä Sporting Gijónia ja Racing Santanderia vastaan, mutta lopulta sekään ei riittänyt vaan joukkue putosi pääsarjasta.
Hän palasi kaudeksi 2010–2011 Tigreen lainasopimuksella.
Aiheesta muualla

Tilastot BDFutbol -sivustolla (englanniksi)
Vida minha

|  Vida minha |
| --- | --- |

Kappaleen tiedot
Esittäjä(t):  Filipa Sousa
Levy-yhtiö:  ABC Productions
Tyylilaji:  fado
Säveltäjä(t):  Andrej Babić
Sanoittaja(t):  Carlos Coelho
Euroviisutiedot
Vuosi:  2012
Maa:  Portugali
Kieli:  portugali
Sijoitus semifinaalissa:  13.
Pisteet semifinaalissa:  39
Sanat:  sanoitus
Vida minha on Filipa Sousan esittämä kappale, jolla hän edusti Portugalia vuoden 2012 Eurovision laulukilpailussa Azerbaidžanin Bakussa.
Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista.
Veikko Rislakki

Veikko Rislakki (vuoteen 1935 Svanberg; 2. joulukuuta 1897 Hausjärvi – 14. joulukuuta 1991 Helsinki) oli suomalainen eläinlääkäri ja Eläinlääketieteellisen korkeakoulun ensimmäinen rehtori.
Rislakki opiskeli eläinlääkäriksi Saksan Hannoverissa Suomen valtion myöntämällä stipendillä, valmistui vuonna 1923 ja väitteli vuonna 1927 tohtoriksi suomalaisen hevosen rotuominaisuuksista. Hän työskenteli pitkään Valtion eläinlääkintälaboratoriossa ja vuodesta 1945 jonkin aikaa Hämeenlinnan piirieläinlääkärinä. Rislakki oli Valtion eläinlääketieteellisen laitoksen johtaja vuosina 1949–1962, Eläinlääketieteellisen korkeakoulun mikrobiologian ja epizootologian professori vuodesta 1962 sekä rehtori vuosina 1963–1965. Hän tutki muun muassa eläintuberkuloosia, luomistautia, salmonelloosia, porsasyskää, raivotautia ja leptospiroosia. Rislakki oli Suomen Eläinlääkäriyhdistyksen pitkäaikainen puheenjohtaja.
Hänen veljensä oli kirjailija Ensio Rislakki.